section_heading: Hardver
paragraph_text: PSX digitalni je video snimač s ugrađenim punokrvnim PlayStationom 2 koji sadrži VHF tuner i tuner za kabelsku televiziju. Pomoću USB kabela moguće je spojiti PlayStation Portable za prijenos glazbe i videa. DVD čitač PSX-a podržava sav softver i igre za PlayStation i PlayStation 2. PSX podržava i mrežno igranje igara pomoću i.LINK IEEE 1394 priključka. Procesor PSX-a je 90 nanometarski EE+GS koji je spoj procesora (Emotion Engine) i GPU-a (Graphics Synthesizer) PlayStationa 2. Igre koje su zahtijevale PS2 HDD dodatak imale su mogućnost korištenja ugrađenog tvrdog diska.